אורי דאובה

אורי דאובה הוא קצין בצה"ל בדרגת אלוף-משנה, המשמש מפקד עוצבת ברעם. קודם לכן שימש מפקד חטיבה 226, קצין אג"ם של עוצבת האש ומפקד גדס"ר צנחנים.

ביוגרפיה 
דאובה נולד גדל וגר בקיבוץ עין צורים. עם גיוסו לצה"ל בשנת 2001, התנדב לצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה והוביל אותה בלחימה כנגד הטרור הפלסטיני באינתיפאדה השנייה. בהמשך מונה למפקד פלוגה בגדוד ולחם במלחמת לבנון השנייה. בין השנים 2009–2011 שימש כמפקד פלנ"ט צנחנים ובהמשך לחם במבצע צוק איתן. בשנים 2015–2017 שימש מפקד גדס"ר צנחנים. לאחר מכן שימש כקצין אג"ם של עוצבת האש. באוגוסט 2019 מונה למפקד חטיבה 226. ב-27 ביולי 2022 מונה למפקד עוצבת ברעם.

שלושת אחיו גם הם קצינים: חנוך דאובה, קצין שריון בדרגת אל"ם, כיהן כמפקד חטיבת קרייתי ובעל עיטור העוז. ניב דאובה קצין בדרגת סא"ל המשמש מפקד גדוד 52 בחטיבה 401. ועידן דאובה קצין בדרגת רס"ן.

חיים אישיים 
דאובה נשוי ואב לארבעה. בעל תואר ראשון ושני במדעי המדינה מאוניברסיטת חיפה.

סגנו סא"ל עלים עבדאללה נפל בהיתקלות מול מחבלים בגבול ישראל-לבנון במלחמת חרבות ברזל ב-2023.

קישורים חיצוניים

הערות שוליים 

מפקדי גדודים בחטיבת הצנחנים
מפקדי חטיבה 226
מפקדי עוצבת ברעם
אלופי-משנה בצה"ל
בוגרי אוניברסיטת חיפה
עין צורים: אישים
ישראלים שנולדו ב-1982